**Vredestein bemutatja új Traxion Versa Green gumiabroncsát a nagy kihívást jelentő alpesi körülményekhez**

Az Apollo Tyres bemutat egy új Vredestein Traxion gumiabroncsot, melyet kifejezetten a meredek alpesi lejtőkön való használatra fejlesztettek ki. Az új Traxion Versa Green egy prémium gumiabroncs-megoldás, mely új szintre emeli a tapadást, a stabilitást, az abroncsélettartamot és a füves területek megóvását.

A Traxion Versa Green a már bizonyított Vredestein Traxion bordázat és az egyedi, nem párhuzamos, ívelt kapaszkodókörmök ötvözetével hosszabb gumiabroncs-élettartamot, kiváló vezetési kényelmet és maximális tapadást biztosít, ráadásul magas szintű öntisztulási jellemzőkkel bír minden talajtípus esetében. Az ívelt profil és a lekerekített profilbordák segítenek a füves talaj megóvásában, a stabilizáló gyűrűvel rendelkező acélöv pedig kiemelkedő stabilitást biztosít a nagy kihívást jelentő lejtőkön.

A Vredestein Traxion Versa Green a népszerű 440/50 R17 IMP 135D méretben lesz elérhető, mely a 425/55 R17 méret utódjának is tekinthető.

Az Apollo Tyres a **2021. október 19. és 23. között Bolognában megrendezésre kerülő** Mezőgazdasági és Kertészeti Gépek Nemzetközi Kiállításán (EIMA) fogja először bemutatni

az új Vredestein Traxion Versa Green abroncsot.

A Traxion Versa Green gumiabroncs az EIMA 16-os termében, a Vredestein Tyres B5-ös standjánál lesz megtekinthető.

**Képfeliratok:**

**01** Nagy kihívást jelentő alpesi alkalmazások

**02**  Traxion Versa Green 440/50 R17 135D

**További információ:**

Robbert Holtkamp | Marketing-kommunikáció OHT Europe

T: +31 6 1507 6475

E: robbert.holtkamp@apollotyres.com

**Az Apollo Tyres vállalatról**

Az Apollo Tyres (NL) B.V. Európában és az Egyesült Államokban évente hétmillió csúcsminőségű gumiabroncsot gyárt és értékesít személygépkocsikhoz, kétkerekű járművekhez, teherautókhoz, valamint mezőgazdasági és ipari gépekhez. Az Apollo Tyres (NL) B.V. az Apollo Tyres Ltd multinacionális abroncsgyártó nagyvállalat része, amely Indiában, Hollandiában és Magyarországon is rendelkezik gyártóegységekkel. Az Apollo Tyres Ltd két globális márkanéven – Apollo és Vredestein – forgalmazza termékeit. A vállalat gumiabroncsai a márkás, exkluzív és termékek sokaságát forgalmazó ellátóközpontok kiterjedt hálózatának köszönhetően több mint 100 országban érhetőek el.